Grete Swahn

Grete Swahn (født 1956) er en norsk billedkunstner, bosatt i Tvedestrand.

Swahn er billedkunstner med maleri som hovedfelt. Hun arbeider hovedsakelig i olje, ofte med innslag av alkyd for raskere tørketid. Motivene ligger mellom abstraksjon og figurativ form, med natur og lys som sentrale inspirasjonskilder.

Swahn ble antatt i Unge Kunstneres Samfund (1978-80), er medlem i Norske billedkunstnere Agder (NBK-Agder) og i Landsforeningen Norske Malere (LNM). Hun har utdannelse fra Einar Granum Kunstfagskole (1974), Kunstskolen i Trondheim (1976), Liverpool Polytechnic of Fine Art B.A. Course (1978) og IFM Westerdahl Reklameskole (1982)His galleri (besøkt 22. januar 2015).. Swahn har sittet i representantskapet for Agder Kunstsenter (2012–2014) og vært kunstnerisk konsulent for Regionalt samarbeidsutvalg Agder (RSU Agder).

Hun har flere separat- og gruppe/kollektivutstillinger bak seg, både lokalt og i andre fylker. Swahn har blant annet deltatt på Høstutstillingen (1979 og 2010), Stipendutstillingen i Oslo (2008), Agderbiennalen (2009), Norsk kulturråds innkjøpsutstilling (1979) og jubileumsutstillingen «Med kunsten som stemme» i forbindelse med 100-årsjubileet for kvinners stemmerett (2013). Hun har hatt separatutstillinger blant annet på Galleri Lista fyr (2004), Galleri Pingvin, Oslo (2005), Galleri Dreyer, Lillehammer (2009), Søgne gamle prestegård (2010), Kanalstipendutstillingen, Nome (2011), Agder Kunstnersenter (2012) og Pakkhuset galleri, Arendal (2013). Utstillingen på Agder Kunstnersenter i Kristiansand i 2012 hadde tittelen «Rewind» og henspiller til tidsepoken 1960-1970-årene. I forbindelse med åpningen av utstillingen, sa hun følgende til Tvedestrandsposten:

Sammen med kunstkolleger Arve Rønning og Thomas Hestvold fikk Grete Swahn et større utsmykningsoppdrag i forbindelse med et nytt utbyggingsprosjekt i Olav Sverres vei i Tvedestrand kommune høsten 2014. Kunstnerisk konsulent Eyvind Hermansen sier at utsmykningene skal være på plass våren 2015Øystein K. Darbo: «Lokale kunstnere skal smykke ut» i Tvedestrandsposten, 2. august 2014..

Grete Swahn mottok Aust-Agder fylkeskommunes kulturstipend i 2009, og Statens utstillingsstipend i 2010 og 2013Grete Swahns hjemmesider  (besøkt 22. januar 2015)..

 Referanser 

 Eksterne lenker 
Grete Swahns hjemmesider 

Kategori:Norske billedkunstnere
Kategori:Norske malere
Kategori:Fødsler i 1956